དོན་ཚན་ལྔ་པ།ཐན་འགོག་ལས་དོན་ཐད་རིམ་ཁག་མི་དམངས་སྲིད་གཞུང་གི་སྲིད་འཛིན་འགོ་ཁྲིད་ནས་འགན་འཁུར་བའི་ལམ་ལུགས་ལག་བསྟར་བྱས་ཏེ་གཅིག་གྱུར་ཐོག་བཀོད་འདོམས་དང་།སྡེ་ཚན་དབར་མཉམ་ལས།རིམ་བགོས་འགན་འཁུར།སྤྱི་ཚོགས་ཀྱིས་ཐེ་ཞུགས་བཅས་བྱེད་རྒྱུ།རྫོང་རིམ་པ་ཡན་གྱི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱིས་རིམ་པ་དེ་གའི་མི་དམངས་སྲིད་གཞུང་དང་གོང་རིམ་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱི་འགོ་ཁྲིད་འོག་སྲིད་འཛིན་ས་ཁོངས་དེ་གའི་ནང་གི་ཐན་འགོག་ལས་དོན་ལ་གཅིག་གྱུར་འགོ་ཁྲིད་དང་སྒྲིག་འཛུགས་མཐུན་སྦྱོར་བྱེད་འགན་འཁུར་རྒྱུ།རྫོང་རིམ་པ་ཡན་གྱི་མི་དམངས་སྲིད་གཞུང་གི་ཆུའི་སྲིད་འཛིན་གཙོ་འགན་སྡེ་ཚན་གྱིས་སྲིད་འཛིན་ས་ཁོངས་དེ་གའི་ནང་ཐན་འགོག་ལ་མཛུབ་ཁྲིད་དང་།ལྟ་སྐུལ།དོ་དམ་བཅས་བྱེད་པའི་ལས་ཀའི་འགན་འཁུར་རྒྱུ་དང་།རིམ་པ་དེ་གའི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱིས་ཞིབ་ཕྲའི་ལས་དོན་སྒྲུབ་འགན་འཁུར་རྒྱུ།རྫོང་རིམ་པ་ཡན་གྱི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱི་ཁོངས་ཞུགས་ཚན་པ་གཞན་དག་གིས་རང་སོ་སོའི་འགན་འཁྲི་གཞིར་བཟུང་འབྲེལ་ཡོད་ཐན་འགོག་གི་ལས་དོན་སྒྲུབ་འགན་འཁུར་རྒྱུ།རྫོང་རིམ་པའི་མི་དམངས་སྲིད་གཞུང་གི་འགོ་ཁྲིད་འོག་ཤང་གྲོང་རྡལ་མི་དམངས་སྲིད་གཞུང་གིས་སྲིད་འཛིན་ས་ཁོངས་དེ་གའི་ནང་གི་ཐན་སྐྱོན་འགོག་ཟོན་དང་ཐན་འགོག་གེགས་སེལ་གྱི་ལས་དོན་སྒྲིག་འཛུགས་མཐུན་སྦྱོར་བྱེད་འགན་འཁུར་རྒྱུ་དང་།ཐན་སྐྱོན་གྱི་གནས་ཚུལ་བསྡུ་རུབ་དང་།ལྟ་ཞིབ་ཚད་ལེན།དབྱེ་ཞིབ།གོང་ཞུ།དེ་བཞིན་གནོད་འཚེ་ཕོག་ཚུལ་བཅས་བསྡོམས་རྩིས་ཞིབ་བསྡུར་བྱེད་རྒྱུ།གེགས་འགོག་གེགས་སེལ་གྱི་དངོས་ཟོག་སྤྲོད་རྒྱུ་སོགས་ཀྱི་ཞིབ་ཕྲའི་ལས་འགན་འཁུར་རྒྱུ།ཡུལ་མི་ཨུ་ཡོན་ལྷན་ཁང་དང་།གྲོང་མི་ཨུ་ཡོན་ལྷན་ཁང་།དེ་བཞིན་ཐན་འགོག་ཞབས་ཞུ་རྩ་འཛུགས་བཅས་ཀྱིས་ངེས་པར་དུ་ས་ཁུལ་དེ་གའི་མི་དམངས་སྲིད་གཞུང་ནས་ཐན་འགོག་གེགས་སེལ་གྱི་ལས་དོན་སྤེལ་བར་གཞོགས་འདེགས་བྱེད་དགོས།